Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1.	Finančné a ekonomické vplyvy:

       Oblasť dopingovej kontroly je v súčasnej dobe zabezpečovaná Antidopingovým výborom SR, ktorý z hľadiska právnej formy je občianskym združením zriadeným podľa zákona 83/1990 Zb. o združovaní občanov.
 
        Antidopingový výbor SR (ďalej len „ADV SR“) je finančne dotovaný zo štátneho rozpočtu z kapitoly Ministerstva školstva SR, v rámci programu 026 – Národný program rozvoja športu. Výška dotácie (640) sa pohybuje na úrovni 8.500 tis. Sk.

         Ako bolo uvedené už v úvode tohto materiálu, prijatie dohovoru UNESCO si vyžaduje v podmienkach SR aj následné inštitucionálne riešenie danej oblasti. Závažnosť riešenia jednotlivých úloh a záväzkov vyplývajúcich z dohovoru už dnes prerastá kompetencie a možnosti dobrovoľného združenia a preto Ministerstvo školstva SR vo svojich programových zámeroch v tejto oblasti plánuje zriadenie novej Antidopingovej agentúry, ako priamo riadenej rozpočtovej (príspevkovej) organizácie MŠ SR.

          Uvedené opatrenie predpokladá v najbližších 3 rokoch, nad rámec súčasného rozpočtu 8,5 mil. Sk poskytovaných ADV SR, zvýšené nároky, len pokiaľ ide o personálne zabezpečenie agentúry, kde sa očakáva nárast počtu pracovníkov oproti súčasnému stavu (3 zamestnanci) o  2-3 osoby, čo vo finančnom vyjadrení predstavuje  rozpočet v sume cca 700 tis. Sk. Ministerstvo školstva SR vykryje tieto zvýšené nároky z Národného programu rozvoja športu.

2.	Environmentálne vplyvy:

Žiadne.

3.	Vplyv na zamestnanosť a podnikateľské prostredie.

Ratifikácia dohovoru UNESCO nemá bezprostredný a priamy vplyv na zamestnanosť a podnikateľské prostredie v SR.